text: Андрей Ковачев: ЕП ще гласува дистанционно мобилизирането на Фонда за солидарност - По света и у нас - БНТ Новини
  Андрей Ковачев: ЕП ще гласува дистанционно мобилизирането на Фонда за солидарност
  19:16, 23.03.2020
  За влизане в Гърция през граничните пунктове: Само с документ, преведен на гръцки
  Великобритания също въведе строги мерки за борба с COVID-19
  Оранжев код за опасно време и валежи в 4 области у нас
  След снега идва дъжд, затопляне в края на седмицата
  Заради новите мерки: Над 100 са новите жители на Пловдив само за ден
  Европейската централна банка задейства безпрецедентна спасителна програма
  България стана пример за приложени навременни мерки, които до момента ограничават разпространението на COVID-19. Идеята на приетото извънредно законодателство е да подпомогне органите на реда и здравните власти да задържат и ограничат разпространението. Пълна изолация е както невъзможна, така и вредна за икономиката ни, затова търсим европейското измерение на кризата и мерките - какви са те, това коментира в "Още от деня" евродепутатът Андрей Ковачев.
  Той обясни, че заради пандемията в четвъртък Европейският парламент ще гласува дистанционно предложенията на Европейската комисия както европейските средства по фондовете да се използват за тази безпрецедентна криза, така и за мобилизирането на Фонда за солидарност, където има още 800 млн. евро.
  Ще се гласуват и мерки за подпомагането на авиокомпаниите. Те ще бъдат освободени от задължението да изпълняват т.нар. "призрачни" полети, за да не загубят слотовете си.
  Създава се резерв на Европейския съюз, 90% от който се финансира от европейския бюджет и 10% - от националния. От този фонд ще бъде закупувана медицинска апаратура, консумативи, лекарства. Те ще бъдат на разположение на страните членки на ЕС, а също и на страните кандидатки за ЕС. Така подаваме ръка и на Западните Балкани, подчерта Ковачев.
  По отношение на икономическата помощ, той изрази надежда, че макар България да не е член на еврозоната, тя ще бъде подпомогната от ЕЦБ. Ковачев посочи, че първо ще бъде приет европейски бюджет и от него ще бъдат има нови, свежи средства за преодоляване на кризата.
  Той посочи, че ограниченията в Брюксел са подобни на тези, приети у нас. В Белгия заразените с коронавирус са над 3000.